
AVIZ

asupra proiectului de Lege privind aprobarea Ordonanţei Guvernului nr.99/1999 privind atestarea agenţilor economici producători de bunuri materiale destinate comercializării şi acordarea permisului de operare

Cu adresa nr.313 din 6 septembrie 1999, Biroul Permanent, conform art. 86 din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu proiectul de Lege privind aprobarea Ordonanţei Guvernului nr.99/1999 privind atestarea agenţilor economici producători de bunuri materiale destinate comercializării şi acordarea persmisului de operare.
In urma examinării, în şedinţa din data de 02 februarie 2000, Comisia pentru buget, finanţe şi bănci, cu majoritate de voturi, a hotărât respingerea actului normativ în cauză având în vedere gradul mare de generalitate pe care-l conţine şi folosirea unor termeni improprii tehnicii legislative.

Aplicarea în practică va conduce la confuzii cu consecinţe grave asupra activităţii agenţilor economici.

De asemenea, contribuie la creşterea excesivă a gradului de fiscalitate pe care agentul economic trebuie să-l suporte.

	Dan Constantinescu 

PREŞEDINTE
	Partal Petre

SECRETAR

